আবাস যোজনায় ফের দুর্নীতি! সরব বিজেপি

পূর্ব বর্ধমান: গরিব মানুষ আবাস যোজনায় ঘর পেলেও অত্যধিক হারে দাম বৃদ্ধি হয়েছে ইমারত দ্রব্যের। যার জেরে তাঁদের পক্ষে ঘরের টাকা পেলেও সেই টাকায় বাড়ি তৈরি করা সম্ভব নয়, এই অভিযোগ তুলে আজ অর্থাৎ মঙ্গলবার ব্লক উন্নয়ন আধিকারিকের কাছে স্মারকলিপি জমা দিয়ে প্রতিবাদ জানাল বিজেপি। ঘটনাটি ঘটেছে পূর্ব বর্ধমানের জামালপুরে।

বিজেপি এক নম্বর মন্ডল সভাপতি প্রধান চন্দ্র পালের অভিযোগ, পাকা বাড়ি থাকা সত্ত্বেও অনেকের নাম রয়েছে আবাসের তালিকায়। অবিলম্বে সেই নাম বাতিল করতে হবে বলে দাবি করে বিজেপি। পাশাপাশি সমস্ত গরিব মানুষরা যাতে ঘর পান সেই দাবি তোলা হয়েছে বিজেপির তরফে। তাদের অভিযোগ জামালপুর এলাকায় আবাস যোজনায় ঘর পেলেও ইট বালি পাথরের দাম অত্যধিক হারে বৃদ্ধি পেয়েছে। ফলে টাকা পেলেও সেই টাকায় বাড়ি তৈরি করতে অসুবিধের সম্মুখীন হতে হবে গরিব মানুষদের। দাবি বিজেপির।

আরও পড়ুন: বিচারপতির ‘ইমপিচমেন্ট’ মামলা খারিজ করল হাইকোর্ট

এর পরিপ্রেক্ষিতে তৃণমূলের জামালপুর ব্লক সভাপতি মেহেমুদ খান তিনি জানিয়েছেন, বিজেপি আবাস যোজনায় বাংলাকে বঞ্চিত করেছে । রাজ্যের গরীব মানুষরা আবাসের টাকা এখন পাচ্ছেন মুখ্যমন্ত্রীর উদ্যোগ। ইতিমধ্যে জামালপুর ব্লকে ৬৩৯১ টি পরিবার আবাসের ঘর পেয়েছেন। ।বিজিপি আপাতত কোন ইস্যু খুঁজে পাচ্ছে না, তাই এখন এরকম কার্যকলাপ করছে।

এদিকে জামালপুর এলাকার উপভোক্তারা আবাস যোজনার ঘর পেয়ে খুশি। মামনি টুটু জানিয়েছেন, কেন্দ্রীয় সরকারের কাছ থেকে তারা কোন সহযোগিতা পায়নি। মুখ্যমন্ত্রী মমতা বন্দ্যোপাধ্যায়ের উদ্যোগে আবাস যোজনার ঘর পেয়ে তাঁরা উপকৃত হয়েছে। ইতিমধ্যেই আবাসে ২৫ টি আদিবাসী পরিবার এই সুবিধা পেয়েছে। সেখ মহাদাতুল জানিয়েছেন, দীর্ঘদিন ভাঙ্গা বাড়িতে বাস করার পর অবশেষে মুখ্যমন্ত্রীর উদ্যোগে আবাস যোজনার ঘর পেয়ে তারা ভীষণ খুশি।

দেখুন অন্য খবর